VNK/151/05/2017

Lausuntopyyntö valtioneuvoston päätösasiakirjojen laadintavälineen hankintaa valmistelevasta esiselvityksestä

Esiselvityksessä kohdearkkitehtuurin keskeiset periaatteet ovat käyttäjälähtöisyys, yhteentoimivuus, tarvelähtöisyys, yhteiskäyttöisyys ja tietoturva. Tietoturvan osalta mainitaan, että ratkaisun tulee sopia valtioneuvoston yleisiin tietoturvavaatimuksiin.

Esiselvitys kuvaa tietoturvavaatimukset yleisellä tasolla mainiten seuraavat keskeiset vaatimuslähteet:

* Valtioneuvoston asetus tietoturvallisuudesta valtionhallinnossa (681/2010),
* Ohje tietoturvallisuudesta valtionhallinnossa annetun asetuksen täytäntöönpanosta (VAHTI 2/2010),
* Valtion ICT-hankintojen tietoturvaohje (VAHTI 3/2011),
* ICT-varautumisen vaatimukset (VAHTI 2/2012),
* Henkilöstön tietoturvaohje (VAHTI 4/2013)

Monet em. Dokumenttien suosituksista ovat järjestelmän hankinnan näkökulmasta relevantteja, mutta jäävät väistämättä kovin yleiselle tasolle. Samoin em. Lähteissä esitetään lukuisa joukko suosituksia, jotka eivät esiselvityksen kohteen kannalta ole olennaisia (esim. VAHTI 4/2013).

Laadintavälineen onnistuneen edellytys on, että hankkeessa määritellään tietoturva-asiantuntijoiden avustamana järjestelmän käyttöön liittyvät todelliset tietoturvariskit ja niiden kustannustehokas hallinta sekä näistä johdetut yksiselitteiset tietoturvavaatimukset. Tällä hetkellä vaatimukset puuttuvat.